22. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/115691 της 26 Μαρτ./2 Απρ.  1964 (ΦΕΚ Β΄ 120) Περί χορηγήσεως επαγγελματικής αδείας οδηγού αυτ/των εις τους εξ Αιγύπτου Έλληνας. (Αναδημ. εις ΦΕΚ Β΄ 130 της 9 Απρ. 1964). Έχοντες υπ’ όψιν:1)Το άρθρ. 2 της υπ’ αριθ. 165/63 πράξεως του Υπουργικού Συμβουλίου «περί ειδικών μέτρων προστασίας των εξ Αιγύπτου Ελλήνων», 2)την υπ’ αριθ. 150/54 γνωμοδότησιν του Νομικού Συμβουλίου του Κράτους, ην και αποδεχόμεθα, αποφασίζομεν: Εγκρίνομεν την χορήγησιν επαγγελματικής αδείας οδηγού αυτ/των εις Έλληνας υπηκόους ως και ομογενείς, μονίμως εγκατεστημένους την 1.1.1956 εις την Νότιον επαρχίαν (Αίγυπτον) της Ηνωμ. Αραβ. Δημοκρατίας και εγκαταλείψαντας ή εγκαταλείποντας οριστικώς την εκεί μόνιμον εγκατάστασίν των. Αύτη χορηγείται εις τους ανωτέρω κατά παρέκκλισιν των κειμένων διατάξεων κατόπιν εξετάσεως εις την οδήγησιν άνευ προσκομίσεως ενίων δικαιολογητικών συμπεριλαμβανομένου και του παραβόλου υπέρ του Δημοσίου. Δια την εφαρμογήν της παρούσης τυγχάνει απαραίτητος η υποβολή υπό τούτων. 1.Βεβαιώσεως της οικείας Ελληνικής Προξενικής Αρχής, εξ ης να προκύπτη ότι α)οι επιθυμούντες όπως ασκήσωσιν εν Ελλάδι το Επάγγελμα του οδηγού, είναι Έλληνες υπήκοοι ή ομογενείς, β)ήσαν μονίμως εγκατεστημένοι την 1ην Ιαν. 1956 εις την Νότιον επαρχίαν (Αίγυπτον) της Η.Α.Δ. και εγκατέλειψαν οριστικώς την εκεί μόνιμον εγκατάστασίν των μετά την ειρημένην χρονολογίαν και γ)ότι ήσκουν το επάγγελμα του οδηγού εν τη χώρα ταύτη. 2.Της επαγγελματικής αδείας οδηγού αυτ/των μετά μεταφράσεως ταύτης εις την Ελληνικήν υπό Δημοσίας Αρχής (π.χ. Υπουργείον Εξωτερικών). 3.Πιστοποιητικού καλής διαγωγής χορηγουμένου υπό της Υπηρεσίας Αλλοδαπών ή άλλης τινός Αστυνομικής Αρχής. 4.Πιστοποιητικού Ποινικού Μητρώου. Αι αιτήσεις, πιστοποιητικά ως και αι χορηγούμεναι επαγγελματικαί άδεια οδηγών αυτ/των, απαλλάσσονται των τελών χαρτοσήμου και παντός άλλου τέλους υπέρ του Δημοσίου ή τρίτου, οίος είναι και το Ταμ. Συντ. Αυτ/στών (ΤΣΑ). Η ισχύς της παρούσης δημοσιευομένης δια της Εφημερίδος της Κυβερνήσεως, άρχεται από σήμερον. (Αντί της σελ. 220,19) Σελ. 220,19(α) 274-007 Αδειες οδηγών αυτοκινήτων 21.Ε.β.21-22 1.Ε.β.22 ΄Αδειες οδηγών αυτοκινήτων 